El MICOF i AFIVAN Burjassot celebren l’octava edició del curs gratuït sobre fibromiàlgia
2025-07-24

El Centre Socioeducatiu Díaz-Pintado de Burjassot (Pl. 9 d’Octubre, 11) albergarà, a partir del 30 d’abril, la celebració de l’octava edició del curs gratuït sobre fibromiàlgia, que arriba de XARXA PACIENTS i es materialitza a Burjassot gràcies al treball conjunt d’Afivan Burjassot i del MICOF (Molt Il·lustre Col·legi Oficial de Farmacèutics de València).

Es tracta d’un curs presencial, que constarà de tres sessions que tindran lloc el 30 d’abril, el 7 i el 21 de maig, de 17 h a 21 h. En el curs s’abordaran temes relacionats amb la fibromiàlgia com són la vida quotidiana convivint amb la malaltia, les dificultats per a portar cap les cures d’un pacient amb fibromiàlgia, consells sobre alimentació, activitat física, medicació, tractaments i aspectes psicosocials, així com tècniques de relaxació.

Les persones interessades a assistir al curs poden inscriure’s en este ENLLAÇ. El curs compta amb la col·laboració de l’Ajuntament de Burjassot, a través de la regidoria de Sanitat que dirigeix Isabel Mª Mora i l’Escola de Pacients de l’Escola Andalusa de Salut Pública (EASP).